Nariadenie Komisie (ES) č. 2138/97
z 30. októbra 1997
určujúce homogénne produkčné zóny olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o spoločnom organizovaní trhu s olejmi a tukmi [1], naposledy zmenené a doplnené nariadením (ES) č. 1581/96 [2],
so zreteľom na nariadenie Rady (EHS) č. 2261/84 zo 17. júla 1984, ktoré ustanovuje pravidlá na poskytovanie podpory na produkciu olivového oleja a podpory výrobcom olivového oleja [3], naposledy zmenené a doplnené nariadením (ES) č. 636/95 [4] a najmä na jeho článok 19,
keďže článok 18 nariadenia (EHS) č. 2261/84 ustanovuje, že úrody olív a úrody oleja sa majú v homogénnych produkčných zónach zafixovať na základe hodnôt, ktoré dodajú členské štáty;
keďže produkčné zóny boli stanovené v prílohe II nariadenia Komisie (EHS) č. 1934/93 z 8. júla 1993, ktoré fixuje úrody olív a olivového oleja [5] pre hospodársky rok 1992/93, naposledy zmenené a doplnené nariadením (ES) č. 1968/96 [6]; keďže určenie produkčných zón sa menilo a dopĺňalo pri niekoľkých príležitostiach v spojení so stanovením úrody olív a olivového oleja v hospodárskych rokoch od 1993/94 do 1995/96; keďže z administratívnych a štrukturálnych dôvodov, nové zmeny a doplnenia by sa mali urobiť v homogénnych produkčných zónach pre hospodársky rok 1996/97; keďže by sa v záujme jasnosti malo obnoviť vymedzenie homogénnych produkčných zón;
keďže opatrenia zabezpečené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Homogénne produkčné zóny olivového oleja sa týmto stanovujú tak, ako je uvedené v prílohe.
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. októbra 1997